CELEX: 52016PC0617
Language: sl
Date: 2016-09-22
Title: Predlog SKLEP SVETA o stališču, ki se v imenu Evropske unije zastopa v Mednarodni pomorski organizaciji na 70. in 71. zasedanju Odbora za varstvo morskega okolja glede potrditve in sprejetja sprememb Priloge VI h Konvenciji MARPOL v zvezi z določitvijo Baltskega morja in Severnega morja kot območij nadzora nad emisijami dušikovega oksida (NECA) in začetkom učinkovanja določitve

EVROPSKA KOMISIJA
            Bruselj, 22.9.2016
            COM(2016) 617 final
            2016/0296(NLE)
            Predlog
            SKLEP SVETA
            o stališču, ki se v imenu Evropske unije zastopa v Mednarodni pomorski organizaciji na 70. in 71. zasedanju Odbora za varstvo morskega okolja glede potrditve in sprejetja sprememb Priloge VI h Konvenciji MARPOL v zvezi z določitvijo Baltskega morja in Severnega morja kot območij nadzora nad emisijami dušikovega oksida (NECA) in začetkom učinkovanja določitve
            
               
         
         
            
               OBRAZLOŽITVENI MEMORANDUM
            
            
               1.
                     OZADJE PREDLOGA 
            
            
               Ta predlog Komisije se nanaša na oblikovanje stališča Unije na 70. in 71. zasedanju Odbora za varstvo morskega okolja (MEPC) Mednarodne pomorske organizacije (IMO) glede potrditve in sprejetja sprememb Priloge VI k Mednarodni konvenciji o preprečevanju onesnaževanja morja z ladij (MARPOL) v zvezi z določitvijo Baltskega morja in Severnega morja kot območij nadzora nad emisijami dušikovega oksida (Nitrogen Oxyde Emissions Control Areas – NECA) in začetkom učinkovanja določitve.
            
            
               V Prilogi VI h Konvenciji MARPOL je zagotovljena možnost, da se na zahtevo pogodbenic s skupnim interesom na določenem morskem območju določi območje NECA, da bi se preprečile, zmanjšale in nadzorovale emisije dušikovega oksida (NOx) z ladij. Zahtevo za določitev je treba predložiti IMO, ki mora obravnavati, potrditi in sprejeti potrebne spremembe Priloge VI h Konvenciji MARPOL, da lahko predlagana določitev določenega morskega območja kot območja NECA začne veljati in učinkovati. Prilogo VI h Konvenciji MARPOL so ratificirale vse države članice EU, razen Avstrije in Madžarske. 
            
            
               Prvi območji NECA, ki sta bili določeni na severnoameriškem morskem območju in karibskem morskem območju ZDA, sta začeli učinkovati 1. januarja 2016. Na navedenih morskih območjih morajo biti ladje, izdelane po navedenem datumu, opremljene z motorji, ki so v skladu s tako imenovanimi zahtevami Tier III (zahtevami III. ravni) iz Priloge VI h Konvenciji MARPOL.
            
            
               Najbolj razširjene tehnologije za zmanjšanje emisij, s katerimi bi se zagotovilo izpolnjevanje zahtev Tier III, so sistemi za vračanje izpušnih plinov (exhaust gas recirculation – EGR), sistemi za selektivno katalitično redukcijo (selective catalytic reduction – SCR) ali motorji, ki za gorivo (deloma) uporabljajo utekočinjeni zemeljski plin (UZP). 
            
            
               Zaradi predvidenih pomembnih koristi za okolje in zdravje ter severnoameriškega zgleda so se vse države ob obalah Baltskega morja in Severnega morja skupaj odločile, da IMO predlagajo, da se obe morji določita kot območji NECA, da bi se čez čas bistveno zmanjšala skupna količina emisij NOx z ladij.
            
            
               Emisije NOx z ladij v Baltskem in Severnem morju z nastajanjem delcev in prizemnega ozona ter prispevanjem h koncentracijam dušikovih dioksidov (NO2), ki škodijo zdravju ljudi, pomembno prispevajo k onesnaženosti zraka, zlasti v velikih obalnih mestih. Vnos dušika v morsko in kopensko okolje z atmosfersko depozicijo prispeva tudi k evtrofikaciji morja in zemlje. 
            
            
               Evtrofikacija je velika težava v Baltskem morju. Emisije NOx z ladij prispevajo k skupnemu vnosu dušika z atmosfersko depozicijo v morsko okolje in s tem poslabšujejo težavo z evtrofikacijo Baltskega morja. Z uporabo pravil Tier III, kot posledico določitve Baltika kot območja NECA, bi se lahko evtrofikacija na več območjih Baltskega morja zmanjšala za 20–30 %. 
            
            
               Brez nadzornih ukrepov bodo emisije NOx iz ladijskega prometa v Severnem morju leta 2030 prispevale od 7 do 24-odstotni delež k povprečnim letnim koncentracijam NOx v zunanjem zraku v državah ob obalah Severnega morja. Ladijski promet prispeva od 2 do 5-odstotni delež k usedlinam dušika v državah ob Severnem morju. Po pričakovanjih se bo ta prispevek emisij iz ladijskega prometa v Severnem morju z določitvijo Severnega morja kot območja NECA zmanjšal za približno tretjino. 
            
            
               2.
                     DOSEDANJI RAZVOJ 
            
            
               Ker so države ob obalah Baltskega in Severnega morja izrazile željo, da bi za Severno morje in Baltsko morje potekala vzporedna in usklajena postopka določitve območij NECA, je bil izdelan časovni načrt, v katerem so določene stopnje za takšno sočasno določitev obeh morij kot območij NECA in začetek učinkovanja take določitve.
            
            
               V načrtu
                  1
                je predvideno, da se zahtevi za določitev IMO predložita julija 2016, potrdita na 70. zasedanju MEPC (oktobra 2016) in sprejmeta na 71. zasedanju MEPC (spomladi 2017). Predlagani datum začetka učinkovanja območij NECA je 1. januar 2021, da se prevoznikom zagotovi dovolj časa za pripravo in prilagoditev.
            
            
               Po obsežnem pripravljalnem delu za določitev vplivov in koristi obeh določitev območij NECA so maja 2016 na tehničnih delavnicah v Rusiji in na Danskem potekale razprave o osnutkih zahtev za določitev. (Končna) osnutka zahtev za določitev je 19. maja in 29. junija 2016 obravnavala tudi Delovna skupina Sveta za pomorski promet.
            
            
               V skladu s časovnim načrtom je bila na 50. zasedanju vodij delegacij komisije HELCOM, ki je potekalo 15. in 16. junija 2016 v Estoniji, izražena podpora temu, da zadevne obalne države 1. julija 2016 IMO predložijo zahtevo za določitev območij NECA. Po dogovoru komisije HELCOM so lahko države Severnega morja izvedle sočasno predložitev svoje zahteve za določitev, da bi upoštevale časovni okvir za sočasno potrditev in sprejetje v IMO, kot je določen v skupnem časovnem načrtu.
            
            
               3.
                     SSPREMEMBE PRILOGE VI H KONVENCIJI MARPOL 
            
            
               Države ob obalah Baltskega in Severnega morja so v skladu z merili in postopkom iz pravila 13.6 in Dodatka III k Prilogi VI h Konvenciji MARPOL za predlog določitve določenega morskega območja kot območja NECA predložile potrebne spremembe odstavkov 5.1, 5.2 in 5.3 pravila 13, po katerih bi se severnoameriškemu morskemu območju in karibskemu morskemu območju ZDA, ki sta že bili določeni kot območji NECA, dodali še Severno morje in Baltsko morje, pri čemer je navedeno, da bosta ti zadnji morski območji začeli učinkovati kot območji NECA 1. januarja 2021.  
            
            
               Pričakuje se, da se bodo predlagane spremembe, ki so jih IMO 1. julija 2016 predložile države ob Severnem in Baltskem morju, obravnavale in potrdile na 70. zasedanju MEPC (ki bo potekalo med 24. in 28. oktobrom 2016) ter predložile v sprejetje na 71. zasedanju MEPC (ki bo potekalo spomladi 2017). 
            
            
               Potem ko bo Odbor potrdil in sprejel spremembe pravila 13 Priloge VI h Konvenciji MARPOL, kot so navedene zgoraj, bodo te predložene pogodbenicam Priloge VI h Konvenciji MARPOL v sprejetje. 
            
         
         
            
               4.
                     USTREZNA ZAKONODAJA EU IN PRISTOJNOST EU 
            
            
               Določitev območij NECA v vodah EU bi pomembno prispevala k doseganju ciljev okoljske politike Unije, tj. ohranjanju, varstvu in izboljšanju kakovosti morskega okolja ter varovanju zdravja ljudi z izboljšanjem kakovosti zraka. Komisija je v svoji presoji vplivov, priloženi paketu ukrepov za čisti zrak
                  2
                iz leta 2013, navedla, da čeprav bi bila za kakršne koli odločitve o posebnih ukrepih Unije za urejanje emisij NOx iz ladijskega prometa potrebna ločena in natančnejša analiza, nedvomno obstajajo možnosti za stroškovno učinkovito zmanjšanje emisij NOx v ladijskem prometu, ki bi prispevalo k izboljšanju kakovosti morskega okolja in zraka. 
            
            
               V skladu z okvirno direktivo o morski strategiji
                  3
                morajo države članice do leta 2020 sprejeti potrebne ukrepe za dosego ali ohranitev dobrega okoljskega stanja v morskem okolju. Dobro okoljsko stanje pomeni „okoljsko stanje morskih voda, če te predstavljajo ekološko raznolike in dinamične oceane ter morja, ki so čista, zdrava in produktivna v okviru svojih naravnih pogojev, in če je uporaba morskega okolja na trajnostni ravni, tako da se ohrani možnost uporabe in dejavnosti za sedanje in prihodnje generacije“ (člen 3(5) okvirne direktive o morski strategiji). Za določanje dobrega okoljskega stanja je med drugim potrebno, da so evtrofikacija, ki jo povzroči človek, in zlasti njeni škodljivi učinki, kot so upad biotske raznovrstnosti, degradacija ekosistemov, škodljivo cvetenje alg in pomanjkanje kisika v spodnjih plasteh voda (ki so zlasti v Baltskem morju posebno obsežni), minimalni. Zmanjšanje vnosov dušika iz pomorskega prometa z uporabo zahtev Tier III na podlagi določitve Severnega in Baltskega morja kot območij NECA bo državam članicam EU, ki mejijo na navedeni morji, pomagalo doseči „dobro okoljsko stanje“ v smislu okvirne direktive o morski strategiji.
            
            
               V Direktivi o kakovosti zunanjega zraka
                  4
                so med drugim določene mejne vrednosti za NO2, da bi se izognili škodljivim učinkom na zdravje ljudi in/ali okolje, ki jih povzroča onesnaženost zraka, jih preprečili ali zmanjšali. Mejna vrednost za letno srednjo vrednost koncentracije NO2 je 40 µg/m3. Zlasti v državah ob obalah Severnega morja je ta najvišja koncentracija presežena v različnih regijah in območjih. Emisije iz ladijskega prometa lahko pomembno prispevajo k lokalnim težavam s kakovostjo zraka v Evropi, zlasti ob upoštevanju tega, da je v Severnem morju 89 % emisij z ladij oddaljenih od obale 50 morskih milj ali manj
                  5
               . 
            
            
               V direktivi o kakovosti zunanjega zraka se priznava, da je za doseganje ciljev navedene direktive pomemben zlasti boj proti emisijam onesnaževal pri viru, predvsem z ukrepi za omejitev emisij izpušnih plinov iz motorjev različnih premičnih in nepremičnih virov na podlagi standardov kakovosti za motorje ali gorivo. 
            
            
               Unija je uvedla različne zakonodajne akte za urejanje emisij na podlagi standardov za motorje za različne cestne načine prevoza (avtomobile, tovornjake in kombije na podlagi standardov Euro
                  6
               ) in necestno mobilno mehanizacijo (plovila za celinsko plovbo in lokomotive na podlagi direktive o necestni mobilni mehanizaciji
                  7
               ). Emisije žvepla iz pomorskega prometa v evropskih vodah ureja direktiva, v kateri so določene zahteve za vsebnost žvepla v gorivih za ladje
                  8
               . S to direktivo se v pravo Unije prenese tudi določitev Severnega in Baltskega morja kot območij nadzora nad emisijami žvepla (Sulphur Emission Control Areas – SECA) na podlagi Priloge VI h Konvenciji MARPOL. Zaradi zahtev za nizko vsebnost žvepla v gorivu, ki so na obeh območjih SECA začele veljati 1. januarja 2015, se je v obalnih regijah zmanjšala koncentracija žvepla.  
            
            
               Čeprav zakonodaja Unije ne ureja emisij NOx iz mednarodnega pomorskega prometa pri viru, se priznava, da pomorski promet znatno prispeva k skupni količini navedenih emisij ter h koncentracijam in usedlinam v Uniji, zato bi bilo treba te emisije zmanjšati
                  9
               . Ker se bodo zaradi določitve Baltskega in Severnega morja kot območij NECA emisije iz mednarodnega pomorskega prometa zmanjšale, kakor je v skladu s cilji zakonodaje Unije, bi bilo treba zahtevi za določitev, predloženi IMO, podpreti.
            
            
               Glede na povezave med predlaganimi spremembami Priloge VI h Konvenciji MARPOL za določitev Severnega in Baltskega morja kot območij NECA ter cilji in zahtevami iz različnih zakonodajnih instrumentov Unije, katerih namen je prispevati k ohranjanju, varstvu in izboljšanju kakovosti morskega okolja ter varovanju zdravja ljudi z izboljšanjem kakovosti zraka, bi se lahko s potrditvijo in sprejetjem sprememb Priloge VI h Konvenciji MARPOL izoblikoval prihodnji razvoj zakonodaje EU na tem področju.
            
            
               5.
                     SKLEPNA UGOTOVITEV 
            
            
               Določbe člena 218(9) Pogodbe o delovanju Evropske unije se uporabljajo tudi za sprejetje sprememb Priloge VI h Konvenciji MARPOL v IMO, zato je potreben sklep Sveta o stališču, ki se v imenu Evropske unije zastopa glede sprememb Priloge VI h Konvenciji MARPOL za določitev Severnega morja in Baltskega morja kot območij NECA, ki jih je treba potrditi in sprejeti na 70. oziroma 71. zasedanju MEPC.
            
            
               2016/0296 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Mednarodni pomorski organizaciji na 70. in 71. zasedanju Odbora za varstvo morskega okolja glede potrditve in sprejetja sprememb Priloge VI h Konvenciji MARPOL v zvezi z določitvijo Baltskega morja in Severnega morja kot območij nadzora nad emisijami dušikovega oksida (NECA) in začetkom učinkovanja določitve
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)V Prilogi VI k Mednarodni konvenciji o preprečevanju onesnaževanja morja z ladij (MARPOL) je zagotovljena možnost, da se na zahtevo pogodbenic s skupnim interesom na določenem morskem območju določi območje nadzora nad emisijami NOx (NECA), da bi se preprečile, zmanjšale in nadzorovale emisije dušikovega oksida (NOx) z ladij.
            
            
               (2)Mednarodna pomorska organizacija (IMO) mora obravnavati, potrditi in sprejeti potrebne spremembe Priloge VI h Konvenciji MARPOL, da lahko predlagana določitev določenega morskega območja kot območja NECA začne veljati in učinkovati.
            
         
         
            
               (3)Pogodbenice Priloge VI h Konvenciji MARPOL, ki mejijo na Severno in Baltsko morje, so se skupaj odločile, da pripravijo dva predloga za določitev zadevnih območij kot območij NECA, pri čemer je kot začetek učinkovanja določen 1. januar 2021.
            
            
               (4)Pripravljalno delo za predložitev zahtevka za določitev Baltskega morja kot območja NECA je opravila Komisija za varstvo morskega okolja Baltika (ali Helsinška komisija, skrajšano HELCOM) v okviru Helsinške konvencije o varstvu morskega okolja območja Baltskega morja. Na zasedanju vodij delegacij komisije HELCOM, ki je potekalo 16. junija 2016, je bil dosežen dogovor, da se predlog določitve Baltskega morja kot območja NECA Odboru za varstvo morskega okolja (MEPC) IMO predloži v obravnavo na 70. zasedanju Odbora.
            
            
               (5)Pripravljalno delo za predložitev zahteve za določitev Severnega morja kot območja NECA je bilo opravljeno na ravni ministrov držav ob obalah Severnega morja.
            
            
               (6)Delovna skupina Sveta za pomorski promet je bila 19. maja 2016 in 29. junija 2016 obveščena o (končnih) osnutkih predlogov določitve Severnega morja in Baltskega morja kot območij NECA, ki bi jih bilo treba predložiti IMO v obravnavo na 70. zasedanju MEPC. 
            
            
               (7)Pričakuje se, da bodo spremembe Priloge VI h Konvenciji MARPOL za določitev Severnega in Baltskega morja kot območij NECA potrjene na 70. zasedanju Odbora za varstvo morskega okolja (MEPC) in sprejete na 71. zasedanju, ki bo potekalo maja 2017.
            
            
               (8)Potrditev in sprejetje predlaganih sprememb Priloge VI h Konvenciji MARPOL v MEPC Mednarodne pomorske organizacije za določitev Severnega in Baltskega morja kot območij NECA bi imelo pravni učinek v smislu člena 218(9) PDEU.
            
            
               (9)Sedmi okoljski akcijski program
                  10
                potrjuje dolgoročni cilj Unije za letalsko politiko, in sicer doseči ravni kakovosti zraka, ki nimajo večjih negativnih vplivov na zdravje ljudi in okolje ter ne ogrožajo zdravja ljudi in okolja, ter v ta namen poziva k popolni skladnosti z veljavno zakonodajo o kakovosti zraka Unije ter strateškimi cilji in ukrepi po letu 2020, okrepljenemu prizadevanju na področjih, kjer so prebivalstvo in ekosistemi izpostavljeni visokim ravnem onesnaževal zraka, ter k zmanjšanju ravni in usedlin onesnaževal zraka, ki povzročajo zakisljevanje in evtrofikacijo, ter ravni onesnaženosti zraka z ozonom pod kritične obremenitve in ravni.
            
            
               (10)Leta 2013 je skupno 19 od 28 držav članic na eni ali več postajah za spremljanje zabeležilo preseganja letne mejne vrednosti za dušikov dioksid (NO2), določene v Direktivi 2008/50/ES Evropskega parlamenta in Sveta
                  11
               . V EU-28 9 % mestnega prebivalstva prebiva na območjih, na katerih je bila leta 2013 presežena letna mejna vrednost EU in vrednost iz smernic SZO za kakovost zraka za NO2.
                  12
               
            
            
               (11)Znano je, da emisije z ladij, tj. emisije dušikovih oksidov (NOx), žveplovih oksidov (SOx), metana (CH4), delcev in črnega ogljika, vplivajo na zdravje ljudi, ekosisteme in kakovost zraka v Uniji. 
            
            
               (12)Po navedbah v presoji vpliva, priloženi paketu ukrepov za čisti zrak iz decembra 2013
                  13
               , se bodo emisije žvepla iz pomorskega prometa bistveno zmanjšale po reviziji direktive o vsebnosti žvepla v gorivih za plovila
                  14
               , medtem ko bodo z motorji povezane emisije delcev in NOx s plovil še naprej vplivale na ravni kakovosti zraka v Uniji. Emisije NOX iz mednarodnega pomorskega prometa v evropskih vodah bi lahko bile od leta 2020 naprej enake tistim iz kopenskih virov v Uniji.
                  15
                
            
            
               (13)Postopno zmanjšanje onesnaženosti zraka v Uniji temelji na zmanjšanjih, ki se zagotovijo z zakonodajo o onesnaženosti zraka, usmerjeno v vire posameznih snovi, s katero se opredelijo mejne vrednosti emisij (NOx), med drugim s standardi za goriva in motorje za različne nepremične in premične vire emisij. 
            
            
               (14)Čeprav je Unija določila standarde za goriva za plovila ter obveznosti spremljanja emisij, poročanja in preverjanja, da bi izboljšala kakovost okolja in zdravja ljudi ter ju zaščitila pred emisijami SOx in CO2 iz pomorskega prometa v zrak, posebne zakonodaje Unije za vire emisij NOx iz mednarodnega ladijskega prometa za zdaj ni.
            
            
               (15)V sporočilu z naslovom Program „Čist zrak za Evropo“
                  16
                iz leta 2013 je poudarjeno, da bodo emisije iz ladijskega prometa še naprej vplivale na kakovost zraka na kopnem in da bi bilo verjetno s stroškovnega vidika učinkovito, če bi se emisije v tem sektorju zmanjšale. Navedeno je še, da mora glede na mednarodni značaj ladijskega prometa prednost načeloma imeti razvoj politike na mednarodni ravni, kar vključuje določitev območij nadzora nad emisijami NOx in uveljavljanje emisijskih standardov NOx, o katerih se je IMO že dogovorila. Po navedbah iz spremne presoje vpliva obstajajo jasne možnosti za stroškovno učinkovito zmanjšanje emisij NOx v ladijskem prometu. Z določitvijo območij NECA na morskih območjih EU bi se zagotovile pomembne koristi za okolje in zdravje.
            
            
               (16)V Direktivi 2001/81/ES Evropskega parlamenta in Sveta
                  17
                je določeno, da si Komisija in države članice, kakor je primerno in brez poseganja v člen 218 Pogodbe o delovanju Evropske unije, prizadevajo za dvostransko in večstransko sodelovanje s tretjimi državami in ustreznimi organizacijami, kot je Mednarodna pomorska organizacija (IMO), da se izboljša osnova za pomoč pri zmanjševanju emisij.
            
            
               (17)Glede na navedeno je jasno, da bi se lahko s potrditvijo in sprejetjem sprememb Priloge VI h Konvenciji MARPOL izoblikoval prihodnji razvoj zakonodaje EU na tem področju. 
            
            
               (18)Sprejeti bi bilo treba sklep Sveta na podlagi člena 218(9) PDEU, da se določi stališče Unije v zvezi s sprejetjem navedenih sprememb.
            
            
               (19)Države članice bi morale podpreti sprejetje predlaganih sprememb Priloge VI h Konvenciji MARPOL za določitev Severnega in Baltskega morja kot območij NECA na 70. zasedanju MEPC (oktobra 2016) in njihovo poznejšo potrditev na 71. zasedanju MEPC (spomladi 2017).
            
            
               (20)Unija ni niti članica IMO niti pogodbenica Konvencije MARPOL. Zato mora Svet pooblastiti države članice, da izrazijo stališče Unije in privolitev, da jih te spremembe zavezujejo –
            
            
               SPREJEL NASLEDNJI SKLEP: 
            
            
               Člen 1
            
         
         
            
               1.Unija na 70. zasedanju Odbora za varstvo morskega okolja Mednarodne pomorske organizacije zastopa stališče, da se podpre potrditev sprememb Priloge VI h Konvenciji MARPOL za določitev Severnega in Baltskega morja kot območij nadzora nad emisijami dušikovega oksida.
            
            
               2.To stališče se zastopa tudi na vseh drugih zasedanjih MEPC Mednarodne pomorske organizacije, če spremembe ne bodo potrjene na 70. zasedanju Odbora za varstvo morskega okolja. 
            
            
               Člen 2
            
            
               1.Unija na 71. zasedanju Odbora za varstvo morskega okolja Mednarodne pomorske organizacije zastopa stališče, da soglaša s sprejetjem sprememb Priloge VI h Konvenciji MARPOL za določitev Severnega in Baltskega morja kot območij nadzora nad emisijami dušikovega oksida.
            
            
               2.To stališče se zastopa tudi na vseh drugih zasedanjih MEPC Mednarodne pomorske organizacije, če spremembe ne bodo sprejete na 71. zasedanju Odbora za varstvo morskega okolja. 
            
            
               Člen 3
            
            
               1.Stališče Unije iz členov 1 in 2 izrazijo države članice, ki so članice IMO, pri čemer ravnajo skupaj v interesu Unije.
            
            
               2.Predstavniki Unije se lahko dogovorijo o manjših spremembah v zvezi s spremembami iz členov 1 in 2 ter jih podprejo brez nadaljnjega sklepa Sveta. 
            
            
               Člen 4
            
            
               Države članice so pooblaščene, da izrazijo privolitev, da jih v interesu Unije zavezujejo spremembe iz členov 1 in 2. 
            
            
               Člen 5
            
            
               Ta sklep je naslovljen na države članice. 
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Glej tudi: https://portal.helcom.fi/meetings/HOD 49-2015-247/MeetingDocuments/4-29 Roadmap for designating a NECA in the Baltic Sea in parallel with the North Sea.pdf.
               
               
                  
                     (2)
                  Glej: 
                  
                     http://ec.europa.eu/environment/air/clean_air_policy.htm
                  
               
               
                  
                     (3)
                  Direktiva 2008/56/ES Evropskega parlamenta in Sveta z dne 17. junija 2008 o določitvi okvira za ukrepe Skupnosti na področju politike morskega okolja (Okvirna direktiva o morski strategiji) UL L 164, 25.6.2008, str. 19.
               
               
                  
                     (4)
                  Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo, UL L 152, 11.6.2008, str. 1.
               
               
                  
                     (5)
                  Evropska agencija za okolje (EEA), Tehnično poročilo, št. 4/2013 – The impact of international shipping on    European air quality and climate forcing“ (Vpliv mednarodnega ladijskega prometa na evropsko kakovost zraka in nasilno spreminjanje podnebja), 14.3.2013, str. 38.
               
               
                  
                     (6)
                  Npr. Uredba (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, UL L 171, 29.6.2007, str. 1 ali Uredba (ES) št. 595/2009 Evropskega parlamenta in Sveta z dne 18. junija 2009 o homologaciji motornih vozil in motorjev glede na emisije iz težkih vozil (Euro VI) in o dostopu do informacij o popravilu in vzdrževanju vozil 
               
               
                  
                     (7)
                  Direktiva Evropskega parlamenta in Sveta 97/68/ES z dne 16. decembra 1997 o približevanju zakonodaje držav članic o ukrepih proti plinastim in trdnim onesnaževalom iz motorjev z notranjim zgorevanjem, namenjenih za vgradnjo v necestno mobilno mehanizacijo, UL L 59, 27.2.1998, str. 1.
               
               
                  
                     (8)
                  Uredba (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva, UL L 132, 21.5.2016, str. 58.
               
               
                  
                     (9)
                  Direktiva 2001/81/ES Evropskega parlamenta in Sveta z dne 23. oktobra 2001 o nacionalnih zgornjih mejah emisij za nekatera onesnaževala zraka, UL L 309, 27.11.2011, str. 22.
               
               
                  
                     (10)
                  Sklep št. 1386/2013/EU Evropskega parlamenta in Sveta z dne 20. novembra 2013 o splošnem okoljskem akcijskem programu Unije do leta 2020 „Dobro živeti ob upoštevanju omejitev našega planeta“, UL L 354, 28.12.2013, str. 171.
               
               
                  
                     (11)
                  Direktiva 2008/50/ES Evropskega parlamenta in Sveta o kakovosti zunanjega zraka in čistejšem zraku za Evropo, UL L 152, 11.6.2008, str. 1.
               
               
                  
                     (12)
                  Evropska agencija za okolje (EEA), poročilo št. 5/2015, Kakovost zraka v Evropi – poročilo 2015, (Kakovost zraka v Evropi – poročilo za leto 2015), 30.11.2015, str. 30, str. 40.
               
               
                  
                     (13)
                  Delovni dokument služb Komisije SWD(2013) 531, Presoja vpliva, spremni dokument k sporočilu Komisije Program „Čist zrak za Evropo“, predlogu direktive Evropskega parlamenta in Sveta o omejevanju emisij nekaterih onesnaževal iz srednje velikih kurilnih naprav v zrak, predlogu direktive Evropskega parlamenta in Sveta o zmanjšanju nacionalnih emisij za nekatera onesnaževala zraka in o spremembi Direktive 2003/35/ES, predlogu sklepa Sveta o sprejetju spremembe Protokola o zmanjševanju zakisljevanja, evtrofikacije in prizemnega ozona iz leta 1999 h Konvenciji o onesnaževanju zraka na velike razdalje preko meja iz leta 1979.
               
               
                  
                     (14)
                  Uredba (EU) 2016/802 Evropskega parlamenta in Sveta z dne 11. maja 2016 glede zmanjšanja vsebnosti žvepla v nekaterih vrstah tekočega goriva, UL L 132, 21.5.2016, str. 58.
               
               
                  
                     (15)
                  Evropska agencija za okolje (EEA), Tehnično poročilo, št. 4/2013 – The impact of international shipping on on european air quality and climate forcing“ (Vpliv mednarodnega ladijskega prometa na evropsko kakovost zraka in nasilno spreminjanje podnebja), 14.3.2013.
               
               
                  
                     (16)
                  
                  
                        COM(2013/0918) final.
                  
               
               
                  
                     (17)
                  Direktiva 2001/81/ES Evropskega parlamenta in Sveta z dne 23. oktobra 2011 o nacionalnihzgornjih mejah emisij za nekatera onesnaževala zraka, UL L 309, 27.11.2001, str. 22.